|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2023. augusztus 29 - ei

rendkívüli ülésére

**Tárgy:**  Javaslat a Klauzál téren felállítandó „Gettó emlékmű” végleges terv megvalósítására megállapított keretösszeg növelésére

**Készítette:**

Sólyom Benedek

főépítész

**Törvényességi szempontból kifogást nem emelek:**

a jegyző jogkörében eljárva

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. Kerület Erzsébetváros Önkormányzatának Képviselő-testülete (a továbbiakban: Képviselő-testület) nyilvános ötletpályázatot írt ki a VII. kerületi Klauzál téren felállítandó köztéri alkotás létrehozására a 328/2021. (IV.09.) számú határozatával.

A zsűri egybehangzó véleménye alapján az ötletpályázatra érkezett tervek közül a Hetedik Műterem pályázata fejezi ki legjobban a Klauzál tér történetét. Egyértelműen a helyhez kívánkozik az elképzelés, nyitott koncepció, amely gondolkodásra készteti a látogatót. Az alkotás maga alkalmas arra, hogy az itt eltemetett áldozatok hozzátartozóit is bevonja az emlékezésbe, így biztosítva a társadalmasítást is, ezért a Képviselő-testület a 78/2022. (III.18.) számú határozatával úgy döntött, hogy a Klauzál téren felállítandó „Gettó emlékmű” ötletpályázatára beérkezett pályaművek közül a Hetedik Műterem Kft. koncepciója kerüljön megvalósításra, a végleges terv a Bíráló Bizottság jóváhagyását követően kerüljön előterjesztésre a Képviselő-testület elé.

A Képviselő-testület döntése alapján az Önkormányzattal kötött szerződést követően a Hetedik Műterem Kft. által készített egyeztetési terv és a műszaki kiviteli terv a Képviselő-testület 251/2023. (VII.12.) határozatával elfogadásra-, ezzel egyidejűleg mint végleges terv jóváhagyásra került.

A „Gettó emlékmű” végleges terv megvalósításának költsége mindösszesen nettó 18.850.000,-Ft, azaz Tizennyolcmillió-nyolcszázötvenezer forintra volt becsülve, így a Képviselő-testület döntése alapján elfogadásra került a megvalósításhoz bruttó 25.000.000,-Ft + 10 % tartalék keret (bruttó 2.500.000.-Ft), összesen bruttó 27.500.000,-Ft, azaz Huszonhétmillió-ötszázezer forint költségkeret biztosítása.

A Főépítészi és Vagyongazdálkodási Iroda beszerzési eljárást folytatott le a **Klauzál téren felállítandó „Gettó emlékmű” megvalósítása** tárgyában a **kivitelezési munkák** elkészítettése céljából, az ajánlatok benyújtására nyitva álló határidőben az alábbi gazdasági szereplők nyújtottak be ajánlatot:

|  |  |  |
| --- | --- | --- |
| **Gazdasági társaság neve** | **Nettó ajánlati ár:** | **Bruttó ajánlati ár:** |
| **Hetedik Műterem Kft.**  *(székhely: 1125 Budapest, Tusnádi utca 7/A., adószám: 12729948-2-43)* | 21.479.900.-Ft | **27.279.473.-Ft** |
| **Narmer Bt.**  *(székhely: 1041 Budapest, Dessewffy u. 44., adószám: 20626510-2-41)* | 26.800.000.-Ft | **34.036.000.-Ft** |
| **DMB Kft.**  *(székhely: 1027 Budapest, Frankel Leó út 5., adószám: 23701207-2-41)* | 29.300.000.-Ft | **37.211.000.-Ft** |

A legkedvezőbb ajánlat a Hetedik Műterem Kft. részéről érkezett, azonban valamennyi árajánlat meghaladja a Képviselő-testület döntése alapján elfogadásra került költségvetési fedezetet.

Megvizsgálva a jelenlegi gazdasági környezetet, az építőipari anyagok árainak emelkedését, és az infláció mértékét, a beszerzési eljárás eredményes lezáráshoz a korábban meghatározott költségkeret legalább 10 %-os emelése szükséges.

A beszerzési eljárás eredményes lezárásához szükséges a Képviselő-testület 251/2023. (VII.12.) határozatának módosításával az elfogadott fedezet megemelése összesen bruttó 30.250.000,- forintra, továbbá szükséges a beszerzési eljárásban az érdemi döntés meghozatala, miszerint a Képviselő-testület a Hetedik Műterem Kft. ajánlatát elfogadja, és az Önkormányzat a vállalkozási szerződést megköti a kivitelezési munkálatokra.

A beérkezett ajánlatok érvényessége a gazdasági szereplők nyilatkozatai értelmében mindhárom esetben 2023. szeptember 30.

Magyarország helyi önkormányzatairól szóló 42. § 8. pontja szerint a képviselő-testület hatásköréből nem ruházható át a közterület elnevezése, köztéri szobor, műalkotás állítása.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (VIII.29.) határozata a Klauzál téren felállítandó „Gettó emlékmű” megvalósítására vonatkozó végleges terv kivitelezéshez szükséges pénzügyi fedezet biztosítása a kivitelezés lebonyolítása tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a Képviselő-testület 251/2023. (VII.12.) határozatának 2. pontját módosítja az alábbiak szerint: a végleges terv megvalósításának költsége legfeljebb **bruttó 27.500.000,- forint + 10 % tartalék keret (bruttó 2.750.000,-Ft), összesen bruttó 30.250.000,-Ft, azaz bruttó harmincmillió – kettőszázötvenezer forint.**
2. felkéri a Polgármestert, hogy gondoskodjon a végleges terv kivitelezési munkáihoz szükséges pénzügyi fedezet biztosításáról a 7201 cím Veszélyhelyzet tartalék kerete sor terhére.
3. engedélyezi a Hetedik Műterem Kft. (cégjegyzékszám: Cg. 01-09-700644, székhely: 1125 Budapest, Tusnádi utca 7/A., adószám: 12729948-2-43) és a Budapest Főváros VII. Kerület Erzsébetváros Önkormányzata közötti szerződéskötést a Klauzál téren felállítandó „Gettó emlékmű” megvalósítása tárgyában nettó 21.479.900.-Ft + ÁFA, azaz bruttó 27.279.473,-forint összegben.
4. felkéri a Polgármestert, hogy - a megemelt költségvetési keret ismeretében - gondoskodjon a Klauzál téren felállítandó „Gettó emlékmű” kivitelezésével kapcsolatos intézkedések megtételéről.

**Felelős:** Szücs Balázs alpolgármester

**Határidő:**  1-2. pont tekintetében azonnal,

3-4. pont tekintetében 2023. szeptember 30.

Budapest, 2023. augusztus 15.

Szücs Balázs

alpolgármester

Az előterjesztés mellékletei:

1. Pályázati felhívás elfogadásáról szóló 328/2021. (IV.09.) Képviselő-testületi határozat és melléklete
2. 78/2022. (III.18.) számú Képviselő-testületi határozat
3. Hetedik Műterem Kft. által készített 2023.06.08-ai keltezésű „*Klauzál téren felállítandó Gettó-emlékmű Budapest Főváros VII. kerület Klauzál téren és az egykori gettó-határ által átszelt 16 utcametszetben elhelyezendó jelek egyeztetési terv*”
4. 251/2023. (VI.12.) számú Képviselő-testületi határozat
5. Hetedik Műterem Kft. árajánlatának meghosszabbítására vonatkozó nyilatkozata
6. Narmer Bt. árajánlatának meghosszabbítására vonatkozó nyilatkozata
7. DMB Kft. árajánlatának meghosszabbítására vonatkozó nyilatkozata
8. Bírálati jegyzőkönyv